./data/phi0914/phi001fr/phi0914.phi001fr.perseus-lat1.xml
Gabinius legatus rebus adversus Lucanos prospere gestis et plurimis oppidis					expugnatis in obsidione hostium castrorum cecidit  Sulpicius legatus Marrucinos					cecidit, totamque eam regionem recepit  Cn  Pompeius pro cos  Vestinos et						Paelignos in deditionem accepit  Marsi quoque					a L  Cinna et Caecilio Pio legatis aliquot proeliis fracti petere pacem					coeperunt  Asculum a Cn  Pompeio captum est  caesis et a Mamerco Aemilio legato					Italicis Silo Poppaedius dux Marsorum, auctor eius rei, in proelio cecidit 					Ariobarzanes Cappadociae, Nicomedes Bithyniae					regno a Mithridate Ponti rege pulsi sunt  praeterea incursiones Thracum in					Macedoniam populationesque continet